CELEX: 22012D0088
Language: hu
Date: 2012-04-30 00:00:00
Title: Az EGT Vegyes Bizottság 88/2012 határozata ( 2012. április 30. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

13.9.2012   
            
            
               HU
            
            
               Az Európai Unió Hivatalos Lapja
            
            
               L 248/25
            
         AZ EGT VEGYES BIZOTTSÁG 88/2012 HATÁROZATA
   (2012. április 30.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2012. március 30-i 49/2012 EGT vegyes bizottsági határozat (1) módosította.
            
         
               (2)
            
            
               A hordozható másodlagos (újratölthető) elemek és akkumulátorok, valamint a gépjárműelemek és -akkumulátorok töltéskapacitását jelző címkézés szabályainak a 2006/66/EK európai parlamenti és tanácsi irányelv szerinti megállapításáról szóló, 2010. november 29-i 1103/2010/EU bizottsági rendeletet (2) bele kell foglalni a megállapodásba,
            
         ELFOGADTA EZT A HATÁROZATOT:
   1. cikk
   A megállapodás II. mellékletének XV. fejezete a 12zzc. pont (2011/391/EU bizottsági határozat) után a következő ponttal egészül ki:
   
               „12zzd.
            
            
               
                  32010 R 1103: a Bizottság 2010. november 29-i 1103/2010/EU rendelete a hordozható másodlagos (újratölthető) elemek és akkumulátorok, valamint a gépjárműelemek és -akkumulátorok töltéskapacitását jelző címkézés szabályainak a 2006/66/EK európai parlamenti és tanácsi irányelv szerinti megállapításáról (HL L 313., 2010.11.30., 3. o.).”
            
         2. cikk
   Az 1103/2010/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. május 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. április 30-án.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 207., 2012.8.2., 29. o.
   
      (2)  HL L 313., 2010.11.30., 3. o.
   
      (3)  Alkotmányos követelmények fennállását nem jelezték.